Լա Մոնտե Յանգ

**Լա Մոնտե Թորնտոն Յանգ** (կամ **Լա Մոնտե**, , ), ամերիկացի ավանգարդ կոմպոզիտոր, հաճախ բնորոշվել է որպես առաջին մինիմալիստ կոմպոզիտոր, «Ֆլուկսուս» շարժման մասնակից։

Ոգեշնչված հնդկական դասական երաժշտությունից, սերիալիզմից և ջազից՝ Յանգն առավել հայտնի է դարձել «դրոուն» երաժշտության ժանրի (ի սկզբանե կոչվում էր «dream music») ուսումնասիրության իր նորարարական աշխատանքներով, որոնք ակտիվորեն ուսումնասիրվել են «Theatre of Eternal Music» փորձարարական երաժշտական կոլեկտիվում։ Նա նաև համագործակցել է մեծ թվով արվեստագետների հետ, այդ թվում՝ Թոնի Կոնրադը, Ջոն Քեյլը, Թերի Ռայլին և այլք։

## Կենսագրություն
Ծնվել է Այդահո նահանգի Բեռն քաղաքում՝ մորմոնների ընտանիքում։ Նրա ընտանիքը բազմիցս տեղափոխվել է տեղից տեղ՝ նախքան Լոս Անջելեսում հաստատվելը։ Այնտեղ նա ավարտել է Ջոն Մարշալի անվան դպրոցը և շարունակել ուսումը քոլեջում, որտեղ ելույթ է ունեցել Էրիկ Դոլֆիի առջև դպրոցական ջազային կոլեկտիվի հետ։

Նրա հետագա ուսումը տեղի է ունեցել Լոս Անջելեսի Կալիֆոռնիայի համալսարանում, որտեղ 1958 թվականին Յանգը ստացել է բակալավրի աստիճան։ 1958-1960 թվականներին սովորել է Բերքլիի Կալիֆոռնիայի համալսարանում, իսկ 1959 թվականին մասնակցել է Դարմշտադտի ամառային դասընթացներին, որը վարել է Կառլհայնց Շտոքհաուզենը։ 1960 թվականին Յանը տեղափոխվել է Նյու Յորք։

1960-ական թվականներին ուսումնասիրել է ընդլայնված տոնայնության հատկությունները և մշակել ժամանակի հատուկ հայեցակարգ, որը հիմնված է եղել արտաքին ժամանակից ազատվելու գաղափարի վրա՝ նվազագույն կոմպոզիցիոն տեխնիկայով ստեղծելով մի տեսակ ձագար, որի միջոցով ներթափանցում է մեկուսացված անսահման ժամանակ և տարածություն է առաջանում։ Այս գաղափարի զարգացումը դարձել է նրա «Theater of Eternal Music» երաժշտական ​​խմբի հիմնական խնդիրը (հայտնի է նաև որպես «Dream Syndicate»), որի անդամներն էին Թերի Ռայլին, Թոնի Կոնրադը, Ջոն Քեյլը և այլք։ Լա Մոնտե Յանգը կազմակերպել է համերգներ իր սեփական ձեղնահարկում, ինչպես նաև զբաղվել է այնտեղ թմրանյութերի վաճառքով։ Նրա նախագծի երաժիշտները՝ Յանգի և նրա կնոջ՝ Մարիան Զեզիլայի գլխավորությամբ, ժամերով նվագել են նույն նոտան։ Մտահղացումը հաջողություն է ունեցել։ Ջոն Քեյլը այնտեղ ալտ է նվագել, իսկ ավելի ուշ պնդել է, որ հենց նա է հորինել «հավերժական երաժշտություն» հասկացությունը՝ առանց սկզբի և վերջի (նույնը իրենց մասին ասել են նաև Յանգը և Թոնի Կոնրադը)։

Թերի Ռայլիի հետ Լա Մոնտե Յանգը մի շարք փորձարարական աշխատանքներ է իրականացրել Աննա Հալպրինի պարային ընկերության համար, որտեղ նրանց տրամադրության տակ է եղել գործիքների հարուստ զինանոց, և նրանք կարողացել են ազատորեն անձնատուր լինել ցանկացած իմպրովիզացիոն փորձերի և կենտրոնանալ ոչ արևմտյան երաժշտական ավանդույթների ուսումնասիրության վրա։

Ջոն Քեյլը և Անգուս Մաքլիսը բազմիցս աշխատել են նրա ստեղծագործությունների վրա, մասնավորապես որպես «Dream Syndicate»-ի անդամներ։ Էնդի Ուորհոլը Յանգից երաժշտություն է պատվիրել չորս ֆիլմերի համար՝ «Sleep», «Kiss», «Haircut» և «Eat»։

## Հետաքրքիր փաստեր
* Լա Մոնտե Յանգը գրել է ամենաերկար շարունակական դաշնամուրային պիեսը՝ «Լավ կարգավորված դաշնամուր»։ Այն առաջին անգամ հանրությանը ներկայացվել է 1980 թվականի փետրվարի 28-ին Նյու Յորքի Հարիսոն սթրիթի համերգասրահում «Դիա Արտ Ֆաունդեյշն»-ի կողմից։ Նրա կատարումը տևել է 4 ժամ 12 րոպե 10 վայրկյան և գրանցվել Գինեսի ռեկորդների գրքում։
* 1963 թվականին Ջոն Քեյջը կազմակերպել է իր դաշնամուրային մարաթոնը, որի ժամանակ մի քանի դաշնակահարներ, փոխարինելով միմյանց, կատարել են Էրիկ Սատիի «Vexations» (կամ «Գրգռումներ», 1893 թվական) դաշնամուրային պիեսը։ Ընդհանուր առմամբ այս համերգը տևել է 18 ժամ։ Հետագայում «Vexations»-ի կատարումը կրկնվել է ևս մի քանի անգամ։

## Փոդքաստներ
Трубач и музыкальный журналист Андрей Соловьёв комментирует пьесу «31 VII 69 10:26 — 10:49 PM Munich From Map Of 49’s Dream The Two Systems Of Eleven Sets Of Galactic Intervals Ornamental Lightyears Tracery» с альбома Ла Монте Янга «Black Record» (Edition X, 1969)

## Ծանոթագրություններ

## Արտաքին հղումներ
* Официальный сайт Ла Монте Янга
* Статья Агент влияния
* Velvet Underground и Factory Энди Уорхола
* Young, La Monte (Ed.). «An Anthology of Chance Operations». *Something Else*, 1963. (PDF-версия оригинальной публикации *UbuWeb*)
* Young, La Monte. «Notes on Continuous Periodic Composite Sound Waveform Environment Realizations.» *[[Aspen (журнал)|Aspen]]* Fluxus, вып. № 8, ред. Дэн Грэм (1970-71), включает аудиозапись Янга *Drift Study 31 1 69*.

Կատեգորիա:20-րդ դարի ամերիկացի արվեստագետներ
Կատեգորիա:20-րդ դարի ամերիկացի երաժիշտներ
Կատեգորիա:20-րդ դարի դասական կոմպոզիտորներ
Կատեգորիա:20-րդ դարի կոմպոզիտորներ
Կատեգորիա:21-րդ դարի ամերիկացի երաժիշտներ
Կատեգորիա:21-րդ դարի կոմպոզիտորներ
Կատեգորիա:Ամերիկացի արվեստագետներ
Կատեգորիա:Ամերիկացի բանաստեղծներ
Կատեգորիա:Ամերիկացի դաշնակահարներ
Կատեգորիա:Ամերիկացի դասական երաժիշտներ
Կատեգորիա:Ամերիկացի ժամանակակից արվեստագետներ
Կատեգորիա:Ամերիկացի կոմպոզիտորներ
Կատեգորիա:Ամերիկացի սաքսաֆոնահարներ
Կատեգորիա:Դասական կոմպոզիտորներ